<classify> Bao la Burundi lilifungwa na Didier Kavumbagu dakika ya 39 baada ya kupata pasi kutoka kwa Kelvin Ndayisenga. Zanzibar Heroes walianza vizuri mchezo huo wakionekana kushambulia na kutengeneza nafasi kadhaa lakini walishindwa kuzitumia ipasavyo.Hadi kipindi cha kwanza kinamalizika Burundi walikuwa mbele kwa bao 1-0. Baada ya kuanza kwa kipindi cha pili timu zote zilishambuliana kwa zamu na kutengeneza nafasi lakini walishindwa kuzitumia.Ame Ally na Mudathir Yahaya walipata nafasi za wazi na kushindwa kuzitumia kwa nyakati tofauti. Aidha, kwa Burundi Kavumbagu na Laudit Mavugo walipata nafasi kadhaa za kufunga kwa nyakati tofauti lakini pia walikuwa wakipaisha mipira.Kuanzia dakika ya 60, Zanzibar Heroes walionekana wakizidiwa na Burundi katika kutawala mpira na kuwapa nafasi wapinzani wao kushambulia mara nyingi kwenye eneo la hatari.Licha ya Kocha wa Heroes Hemed Morocco kufanya mabadiliko ya kuwatoa Kassim Seleman na kumwingiza Anton Mateo, Ally na kumuingia Hamad Ibrahim bado walishindwa kufunga.  <topic>: michezo 